નવી દિલ્હી: તાજેતરમાં નેતાજી સુભાષચંદ્ર બોઝના રહસ્યમય મૃત્યુ અંગે સંકળાયેલી મહત્ત્વની ફાઇલો જાહેર થયા બાદ લેખક અનુદ ધરના એ દાવાને સમર્થન મળી ગયું છે કે જેમાં તેમણે જણાવ્યું હતું કે નેતાજીની આઝાદ હિંદ ફોજના ખજાનાને લૂંટવામાં આવ્યો હતો. નેતાજીની તાજેતરમાં જાહેર કરાયેલી ફાઇલોમાં આ વાતનો પર્દાફાશ થયો છે. જવાહરલાલ નહેરુએ નેતાજીના ખજાના લૂંટનારને ઇનામ આપીને સન્માન કર્યું હતું એવો પણ સનસનીખેજ ઘટસ્ફોટ થયો છે. નેતાજીના ખજાનાની લૂંટ અંગે નહેરુ સરકારને જાણ હતી. ૧૯પ૧થી ૧૯પપ વચ્ચે ટોકિયો અને નવી દિલ્હી વચ્ચે થયેલા પત્ર વ્યવહાર પરથી આ વાતને સમર્થન મળે છે.